Nae dien op heden gecompeert is bijden raide
der stad van loeven denijs melgiers geheeten
laukens te kynnen gheven hoe den meesten deel van
sijnen goeden geleghen waen buyten der stadt ende
vrijheyt van loeven ende dat hij bynnen deser stadt
gheen xxx rinschguld tsjaers en hadde Midts den
welcken de voirs denijs seyde dat hij daghelijcx moeste
reysen te divsen plaetsen dair zijn goeden geleghen
sijn om zijn rinten te manen en tontfanghen ende
alsoe dair op te leven Bidden dair om de selve
denijs den voirg heen van deser stadt dat zij hem
verdraghen wouden vanden eede der guldebruedscap
want hij den eedt van sint jorijs guld in meynigen
was te aenveerden midts der vrijheyt die de selve
gulde vercreghe hadde aen onsen gened hee op dat
die selve denijs peysselijck ende vredelijck ongherasteert
van allen des stadt credituen soude moege gaen en keen
Ende op dat dese stadt in gheenen laste come en soude
oft den noot soude den selven denijse dair toe dwigen
dat hij hem met sijnder familien buyten deser stadt
soude moeten vertrecken gemerct dat hij hem op
sijn rinten bynnen deser stadt niet en soude connen
ontdraghen Ende ghemerct dat niet wel betamen
en soude eenighen psoen twee eeden te bedienen
Ende aenghesien de reden voirg soe is bijden
vollen raide den voirg denijse melgiers om alle
lasten ende inconvemeten te scouwen geconsenteert
ende gewillecoert dat de selve denijs de voirs
twee eeden sal moeghen bedien en hem vand eede
der guldebruedscap gheensins verdraghen en willen
cor ambobus burgingus ac pluribus aliis de consili
juni ultina